钦定古今图书集成/明伦汇编/氏族典/第494卷 > 《廖用贤尚友录》 > 郑兴
## 钦定古今图书集成/明伦汇编/氏族典/第494卷 > 《廖用贤尚友录》 > 郑兴

按《后汉书郑兴传》，“兴字少赣，河南开封人。少学《公羊
春秋》，晚善《左氏传》。更始立，为谏议大夫，使安集关西，
还拜凉州刺史。会天水有反者，兴坐免。建武六年，侍
御史杜林荐为太中大夫。数言政事，依经守义，文章
温雅。九年，使监征南积弩营于津乡。侍御史奏兴奉
使私买奴婢，左转莲勺令，以事免。遂不复仕，卒于家。”